paragraph_text: Ime je dobio po škveru tj. brodogradilištu koje se ovdje nalazilo do 17./18. st. kada je oblikovan i trg ispred kojeg je bilo more do nasipavanja starigradske obale u 19. st. Trg je s tri strane okružen sklopovima kuća s renesansnim i baroknim stilskim osobinama, a neke su građene i u stilu narodne otočke arhitekture. Najveća vrijednost trga je njegova očuvanost u cjelini.